***Ν.Ε ΓΛΩΣΣΑ Γ’ ΛΥΚΕΙΟΥ***

***Σχολική Περίοδος : 2021-2022***

***Επιμέλεια : Στράτος Τσαγκαρής***

*Η Άννα Α. Παππά είναι δασκάλα στο 18ο Δημοτικό Σχολείο Θεσσαλονίκης και συγγραφέας παιδαγωγικών βιβλίων. Η μέθοδος διδασκαλίας της είναι διαθεματική και διεπιστημονική.*

**Η κυριαρχία της εκπαίδευσης σε βάρος της παιδείας είναι που γέννησε έναν κόσμο σαν τov σημερινό**

Ο συστηματικός χώρος μάθησης είναι το σχολείο, η σχολική τάξη. Και μάλιστα η τάξη που γεμίζει με το εύκρατο κλίμα της αμοιβαίας ειλικρίνειας ανάμεσα στον δάσκαλο και στον μαθητή. Είναι η σχολική τάξη όπου ισότιμα δάσκαλος και μαθητής διερευνούν τα «ουσιαστικά ζητήματα», απορροφούνται από την άδολη συνεργασία και προ­χωρούν με σταθερό βήμα στο πολύχρωμο μονοπάτι της μάθησης μέσα από την ανακάλυψη.

Το σχολείο δεν πρέπει να είναι πια χώρος λατρείας του παρελθόντος, αλλά ένας χώρος που γεννά οράματα για το μέλλον, που δημιουργεί πόλους αντί­στασης σε μια επερχόμενη εξαφάνιση κάθε ανθρώπινης σπίθας.

Η σωστή παιδεία θα πρέπει να έχει κοινωνικό και ανθρωπιστικό περιε­χόμενο. Κοινωνικό, με την έννοια ότι θα έχει στενή σύνδεση με την πραγ­ματικότητα και σκοπό να συνηθίσει ο νέος στην ομαδική - κοινωνική ζωή, και ανθρωπιστικό, αφού θα μαθαίνει στον νέο να εργάζεται με άλλους, να αναζητά την ευτυχία του μέσα στην ευτυχία του συνόλου και να κάνει ό,τι μπορεί για τη θεμελίωση μιας καλύτερης κοινωνίας.

Το σχολείο οφείλει να καλλιεργεί έναν άνθρωπο δυναμικό και καθολικό. Έναν άνθρωπο με ήθος και εμφανείς δημόσιες αρετές. Αυτό σημαίνει να μην αρκείται ο άνθρωπος σ’ αυτό που έχει πετύχει ως τώρα με την ατομική και συλλογική προσπάθεια, αλλά να αγωνίζεται όλο και περισσότερο για την καλυτέρευση των συνθηκών της δικής του ζωής, αλλά και της ζωής των άλλων.

Έτσι μόνο καλλιεργείται η ανοχή και ο σεβασμός προς το διαφορετικό. Ο νέος μαθαίνει να μην περιορίζει τον ανθρωπισμό του στα όρια της οικογέ­νειας, του σχολείου ή της πατρίδας, αλλά με την ωρίμανση που του προσφέρει η παιδεία να τον επεκτείνει σε ολόκλπρη την ανθρωπότπτα, πιστεύοντας ότι π περιβόητη παγκοσμιοποίπσπ θα πάρει μια πράγματι ανθρώπινη μορφή, τέ­τοια, που θα σταματήσει τις κυριαρχίες και τους πολέμους.

Το σχολείο σήμερα καλείται να προετοιμάσει τον νέο άνθρωπο, να τον εφοδιάσει με τις κατάλληλες γνώσεις, να αναπτύξει τις δεξιότητές του, να καλ­λιεργήσει τις πνευματικές δυνατότητες και τη φαντασία του, ώστε να είναι σε θέση να οργανώνει, να επιλύει και να εκτελεί τα καθήκοντά του, αλλά ταυτό­χρονα να ζει αρμονικά και ταυτισμένος με το υπόλοιπο κοινωνικό σύνολο, δί­νοντας ουσιαστικό περιεχόμενο στην προσωπική και κοινωνική του ζωή, και να τον κάνει να αντιδρά, πάντα, γόνιμα και όχι αόριστα, βίαια, ανερμάτιστα. […]

**Άννα Δ. Παππά, pappanna.wordpress.com**

**ΠΑΡΑΓΩΓΗ ΛΟΓΟΥ**

Σε μια εισήγηση στο αμφιθέατρο του σχολείου 350-400 λέξεων, καλείστε να αναπτύξετε τις απόψεις σας σχετικά με την προσφορά του σχολείου στους σύγχρονους νέους και τις κατευθύνσεις που πρέπει να τους δίνει στη ζωή τους. Να λάβετε υπόψη σας και τις απόψεις που διατυπώνονται στο παραπάνω κείμενο αναφοράς.